एक बड़े भारतीय-अमेरिकी उद्योगपति ने कहा है कि अमेरिका के निर्वाचित राष्ट्रपति डोनाल्ड ट्रंप को पता है कि दक्षिण एशिया में अमेरिका का ‘सच्चा दोस्त’ कौन है और उनका प्रशासन एक ऐसे मजबूत संबंध को प्रोत्साहित करेगा जो दक्षिण एशिया में शांति और समृद्धि लेकर आएगा। नई सरकार के सत्ताग्रहण के लिए बनाई गई समिति में शामिल शलभ कुमार ने कहा, ‘‘नवनिर्वाचित राष्ट्रपति ट्रंप ने कहा है कि उनके प्रशासन में अमेरिका और भारत ‘सच्चे दोस्त’ होंगे। ट्रंप हिंदू और भारतीय लोगों को काफी पसंद करते हैं, खासकर के भारतीय प्रधानमंत्री नरेंद्र मोदी को।’ कुमार ने कहा, ‘ट्रंप जानते हैं कि भारत पाकिस्तान के साथ शांति चाहता है।’ कुमार ‘रिपब्लिकन हिंदू अलायंस’ के अध्यक्ष हैं।